Document ID: 32007R1065

KOMISIJAS REGULA (EK) Nr. 1065/2007
(2007. gada 17. septembris),
ar kuru groza Regulu (EK) Nr. 493/2006, ar ko paredz pārejas posma pasākumus cukura nozares tirgu kopīgās organizācijas reformai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. februāra Regulu (EK) Nr. 318/2006 par cukura tirgu kopīgu organizāciju (1), un jo īpaši tās 44. pantu,
tā kā:
(1)
Ar 3. pantu Komisijas 2006. gada 27. marta Regulā (EK) Nr. 493/2006, ar ko paredz pārejas posma pasākumus cukura nozares tirgu kopīgās organizācijas reformai un groza Regulu (EK) Nr. 1265/2001 un (EK) Nr. 314/2002 (2), ir noteikta preventīva izņemšana no aprites. Atbilstīgi šim noteikumam katra uzņēmuma saskaņā ar kvotām ražoto produkciju, kas pārsniedz maksimālo apjomu, uzskata par izņemtu no aprites Regulas (EK) Nr. 318/2006 19. panta nozīmē vai, pēc attiecīgā uzņēmuma pieprasījuma, kas iesniegts līdz 2007. gada 31. janvārim, uzskata par ārpuskvotas produkciju minētās regulas 12. panta nozīmē.
(2)
Izoglikozes ražotāji atšķirībā no cukura ražotājiem nav varējuši līdz 2007. gada 31. janvārim iesniegt minēto pieprasījumu, jo izoglikozes ražošana notiek nepārtraukti visu gadu. Lai visiem attiecīgajiem ražotājiem nodrošinātu vienādus noteikumus, minētais iesniegšanas termiņš attiecībā uz izoglikozes ražotājiem jāpārceļ uz 2006./2007. tirdzniecības gada beigām, lai tie varētu pieņemt attiecīgus lēmumus un iesniegt savus pieprasījumus, pamatojoties uz konkrētiem datiem.
(3)
Tādēļ attiecīgi jāgroza Regula (EK) Nr. 493/2006.
(4)
Šajā regulā paredzētie pasākumi ir saskaņā ar Cukura pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 493/2006 3. pantā 1. punktu aizstāj ar šādu punktu:
“1. Katram uzņēmumam daļu no 2006./2007. tirdzniecības gada cukura, izoglikozes vai inulīna sīrupa produkcijas, kas ražota saskaņā ar kvotām, kuras piešķirtas atbilstīgi IV pielikumā noteiktajām kvotām, un kas pārsniedz maksimālo apjomu, kurš noteikts saskaņā ar šā panta 2. punktu, uzskata par izņemtu no aprites Regulas (EK) Nr. 318/2006 19. panta nozīmē vai, pēc attiecīgā uzņēmuma pieprasījuma, kas iesniegts līdz 2007. gada 31. janvārim attiecībā uz cukura ražošanu un līdz 2007. gada 30. septembrim - attiecībā uz izoglikozes ražošanu, pilnībā vai daļēji uzskata par ārpuskvotu produkciju minētās regulas 12. panta nozīmē.”
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 17. septembrī

Labels: 7
17
6